שיפוץ חוץ בבניין יכול לכלול כמובן שורה ארוכה של רכיבים לביצוע, הכל בהתאם לנקודת הפתיחה שבה ובגינה מתחיל השיפוץ אל מול נקודת הסיום אליה חותרים להגיע. כך למשל, שיפוץ בניין יכול להסתכם בהחלפת אריחי חיפוי חוץ שבורים וחיזוק ועיגון של אריחים שלמים אך רופפים. השיפוץ יכול לכלול גם החלפה של כל חיפוי החוץ, עיצוב מחדש של חזית המבנה, החלפת חלונות, מסתורי כביסה וצנרת חוץ ואולי גם הוספה של מרפסות או חדר חוץ נוסף לכל דירה והוא יכול לכלול את כל סוגי העבודות שבין שני המקרים האלה. במרבית המקרים, שיפוץ חוץ לבניין נועד לשקם ליקויי בנייה שנוצרו במעטפת החוץ של המבנה לאור שחיקה ארוכת שנים. במקרים אלה נדרשות עבודה של שיקום בטון וברזל, טיפול וסתימת סדקי עומק בבניין, ביצוע חיזוקים למבנה, החלפת חיפוי או טיח וצבע חוץ, חידוש האיטום של הבניין ואולי גם עבודת אבזור חיצונית כלשהו (חלונות, מעקות מרפסת, צנרת חוץ, מסתורי כביסה, התקנת מזגנים וכן הלאה). מן הסתם, בכל פרויקט שיפוץ בניין חיצוני מחיר הפרויקט יושפע ישירות מהיקף השינויים המבניים שיש לבצע בבניין ולכן יכול לנוע בטווח שבין אלפי שקלים בודדים לביצוע עבודת שיפוץ נקודתית ועד מאות אלפי שקלים לשיפוץ מקיף וכולל. בהתאם לכך ישתנה גם משקלן של עלויות הלוגיסטיקה ביחס לעלות הפרויקט הכולל.